મુખ્યમંત્રીએ સાંસદોને એમ પણ જણાવ્યું કે ગુજરાતના પ્રશ્નો તથા તેની સ્થિતિ અંગે સંસદના ગૃહોમાં રજૂઆત કરવા માટે અન્ય પૂરક માહિતી સાંસદોને જરૃરિયાત જણાયે રાજ્ય સરકાર અને તંત્ર અવશ્ય સમયસર પૂરી પાડશે. સાંસદો પણ આ સંદર્ભમાં તેમને મળતા જવાબો-વિગતો રાજ્ય સરકારના ધ્યાને મૂકે તેવો અનુરોધ પણ કર્યો હતો. સાંસદોએ પણ રાજ્ય સરકારના વિભાગો દ્વારા કેન્દ્રીય બાબતો સંદર્ભે તેમને આપવામાં આવતી માહિતી સંસદગૃહમાં ગુજરાતના પ્રશ્નોની સચોટ રજૂઆત માટે ઉપયુક્ત બને છે તેવા પ્રતિભાવો આપ્યા હતા.